**Спомен-куќата на Татарчеви** или **Спомен-куќата на Христо Татарчев** — спомен-куќа во Ресен, роден дом на револуционерот Христо Татарчев. Оваа спомен-куќа е прогласена за споменик на културата и е заштитена со закон. Таа е под јурисдикција на Заводот и музеј - Битола. Градбата е со површина од 280 м2 и во него се наоѓаат изворни предмети од куќата на семејството Татарчеви од крајот на 19 и почеток на 20 век, а исто така е изложена и музејска поставка која содржи предмети, осум восочни фигури и сликарски композиции.

Историја
--------

### Како дом на Татарчеви

Главна статија: Христо Татарчев
Христо Татарчев (1869-1952) е роден во куќата, и како лекар по занимање, во неа имал ординација. На 15 август 1984 година (стар стил; 28 август нов стил) бил одржано т.н. Ресенско советување на МРО.

### Како спомен-куќа

Градбата во 2004 година била урната.

Во мај 2014 година, Министерството за култура го најавило градењето на спомен-куќата. Надлежен за изградбата бил Заводот и музеј - Битола. На 4 април 2016 година, била отворена новата градба.

Изложбен материјал
------------------

Музејот има свилени експонати кои се помал дел од над 70 архивски материјали. Дел од материјалите се оригинали стари повеќе од еден век, а има и фотокопии на хартија. Има факсимили од Татарчев, писма, разгледници, телеграми. Меѓу нив е и првата страница од докторската дисертација на Христо Татарчев и неговиот животопис кој бил објавен на последната страница од трудот. Изложени се и дописни картички што ги праќал до неговото семејство од Торино, Италија. Зачувана е и изворната заклетва на Организацијата. Таму се сместени восочни фигури од осум револуционери: Христо Татарчев, Дамјан Груев, Анастас Лозанчев, Атанас Мурџев, Георги Пешков, Трајко Китанчев, Андреј Љапчев и Симеон Радев.

Галерија
--------

* Преден поглед на куќатаПреден поглед на куќата
* Уличен поглед на куќатаУличен поглед на куќата
* Уличен поглед на куќатаУличен поглед на куќата
* Спомен-плочата што се наоѓа на куќата.Спомен-плочата што се наоѓа на куќата.

Наводи
------

1. 1 2  „Отворена спомен-куќата на Христо Татарчев во Ресен". *prespainfo.com*. 4 април 2016. Архивирано од изворникот на 11 јуни 2016. Посетено на 11 јуни 2021.
2. ↑  „Спомен куќа на Татарчеви, Ресен". *prespainfo.com*. Архивирано од изворникот на 11 јуни 2021. Посетено на 11 јуни 2021.
3. 1 2 3  „Изградба на спомен-куќа на револуционерот Христо Татарчев во Ресен". *Министерство за култура*. 7 мај 2014. Архивирано од изворникот на 11 јуни 2021. Посетено на 11 јуни 2021.
4. ↑  „Во Спомен куќата на Татарчеви во Ресен артефакти печатени на свила (125 години од Ресенското советување)". *apla.mk*. 15 август 2019. Архивирано од изворникот на 11 јуни 2021. Посетено на 11 јуни 2021.

Надворешни врски
----------------

* Спомен-куќа на Татарчеви на Ризницата ?

|  |  |  |  |  |  |
| --- | --- | --- | --- | --- | --- |
| 

| * п
* р
* у
Културно наследство во Општина Ресен |
| --- |
|  |
|  | 
Археолошко наоѓалиште „Ружин Гроб" (Асамати)  •  Куќа на Мите Богоевски (Болно)  •  Црква „Св. Петка" (Брајчино)  •  Црква „Св. Петар" (Голем Град)  •  Црква „Св. Илија" (Грнчари)  •  Куќа (Јанковец)  •  Село Коњско  •  Црква „Св. Ѓорѓи" (Курбиново)  •  Ресенски сарај (Ресен)  •  Татарчева куќа (Ресен)  •  Сливнички манастир (Сливница) |  |

 |